EELNÕU 2020/303

								KOMISJONID:

eelarve- ja arengu-	JK	
haridus-	X	
kultuuri- 	X	
majandus-	X	
revisjoni-	X	
sotsiaal- 	X	

VILJANDI LINNAVOLIKOGU

MÄÄRUS

26. november 2020   nr

Viljandi Linnavolikogu 31.01.2019 määruse nr 40 
„Viljandi maakonna arengustrateegia 2035+“ 
muudatuste heakskiitmine

Määrus kehtestatakse kohaliku omavalitsuse korralduse seaduse § 61 lõike 1, § 374 lõigete 1 ja 2 alusel

§ 1. Kiita heaks Viljandi Linnavolikogu 31.01.2019 määruse nr 40 „Viljandi maakonna arengustrateegia 2035+“ lisa 1 „Viljandi maakonna arengustrateegia 2035+ tegevuskava“ uues redaktsioonis (lisatud).

§ 2. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Reet Alev
Esitatud: 
Esitaja: Viljandi Linnavalitsus			Ettekandja: Madis Timpson
Lk arv: 
Hääletamine: koosseisu häälteenamus

Seletuskiri
Viljandi Linnavolikogu 31.01.2019 määruse nr 40 
„Viljandi maakonna arengustrateegia 2035+“ muudatuste heakskiitmine

Eelnõu eesmärk on volikogu poolt heaks kiita Viljandi maakonna arengustrateegia 2035+ lisa 1 „Viljandi maakonna arengustrateegia 2035+ tegevuskava“ uues redaktsioonis.

Alates 01.01.2018.a on kohaliku omavalitsuse korralduse seaduse § 61 alusel omavalitsusüksuste ülesanne ühiselt kavandada maakonna arengut ja suunata selle elluviimist. 
Viljandi maakonnas on nimetatud ülesanne antud kõigi maakonna kohaliku omavalitsuse üksuste otsustega täitmiseks kohaliku omavalitsuse üksuste maakondlikule liidule s.o. Viljandimaa Omavalitsuste Liidule. Viljandi Linnavolikogu poolt on 27. septembril 2017. aastal vastu võetud otsus nr 438 Omavalitsusüksuste ühiselt täidetavate ülesannete täitmiseks andmine Viljandimaa Omavalitsuste Liidule.

Maakonna arengustrateegia on nii maakonnaplaneeringutes seatud maakondlike ruumistrateegiate elluviimise kui ka keskvalitsuse ja maakonna kohalike omavalitsuste koostöös ja ühisrahastusel elluviidavate arendustegevuste kavandamise aluseks. 

Kohaliku omavalitsuse korralduse seaduse § 37 4 reguleerib maakonna arengustrateegia koostamise, menetlemise, vastuvõtmise ja avalikustamise. § 37 4 lõike 2 kohaselt peab maakonna arengustrateegial olema tegevuskava või valdkondlikud tegevuskavad, mis ei pea hõlmama kogu arengustrateegia kehtivuse perioodi. Maakonna arengustrateegia tegevuskava peab olema kooskõlas maakonna kohaliku omavalitsuse üksuste eelarvestrateegiatega. § 37 4 lõike 6 kohaselt loetakse maakonna arengustrateegia vastuvõetuks ja see jõustub pärast seda, kui vähemalt kaks kolmandikku maakonna selliste kohaliku omavalitsuse üksuste volikogudest, mille elanike koguarv moodustab vähemalt kaks kolmandikku maakonna elanike koguarvust ning mille hulka peab kuuluma ka maakonnakeskuseks olev kohaliku omavalitsuse üksus, on selle määrusega heaks kiitnud hiljemalt 15. jaanuaril. 

Viljandi maakonna arengustrateegia 2035+ on koostatud 2014. aastal. 2019. aastal seda muudeti ja kiideti heaks kõigi Viljandimaa valla- ja linnavolikogude poolt. Viljandi maakonnastrateegia 2035+ lisadeks on Viljandimaa tervise- ja heaoluprofiil, Viljandi maakonna arengustrateegia 2035+ tegevuskava ja statistiline ülevaade Viljandimaast.
Viljandimaa Omavalitsuste Liit kui kohaliku omavalitsuse korralduse seaduse § 61 lõikes 2 nimetatud kohaliku omavalitsuse üksuste määratud koostööorgan on üle vaadanud ja teinud asjakohased muudatused Viljandi maakonna arengustrateegia 2035+ lisas 1 Viljandi maakonna arengustrateegia 2035+ tegevuskava ning esitanud selle heakskiitmiseks kõigile Viljandi maakonna valla- või linnavolikogudele. 
Määruse vastuvõtmine ei too linnale täiendavat kulu. 

(allkirjastatud digitaalselt)
Reet Alev
linnaarengu peaspetsialist